На основу члана 70. Статута Општине Владичин Хан ( „Службени гласник Града Врања„ број 4/19 ), члана 30. Одлуке о Општинском Већу Општине Владичин Хан („Службени гласник Града Врања“ број 9/19) и члана 51. Пословника Општинског Већа Општине Владичин Хан („Службени гласник Града Врања„број 40/13), разматрајући допис ЈП Водовод, број 352-14/21-III од 07.09.2021 године, Општинско веће Општине Владичин Хан на седници одржаној дана 16.09.2022. године, донело је:

**НАРЕДБУ**

**О РАЦИОНАЛНОЈ ПОТРОШЊИ ВОДЕ**

**I**

Ради спречавања поремећаја у водоснабдевању ,а у циљу обезбеђивања довољне количине воде за време ремомонта „ Власинских Хидроелектрана „ у периоду од 19.09.2022 до 18.10.2022 године ), Општинско Веће Општине Владичин Хан налаже следеће:

1. Забрањује се наводњавање њива, наливање башти, прскање паркова, наводњавање травњака, прање возила, прање тепихаи сл., водом из градског водовода.

Забрана прања возила и тепиха се не односи на лица регистована за обављање ове делатности

1. Забрањује се ЈП за Комунално уређење Владичин Хан прање улица питком водом из градске водоводне мреже.

Прање улица вршиће се по плану ЈП за Комунално уређење Владичин Хан водом из других извора.

1. Налаже се ЈП „Водовод“ Владичин Хан да у сарадњи са председницима месних заједница на територији општине Владичин Хан сачини план снабдевања водом за пиће месних заједница са посебним освртом на Дом здравља, амбуланте хитне помоћи у месним заједницама где постоје, као и на основне школе у истим.
2. О извршењу мера наложених наредбом стараће се Одељење за урбанизам, имовинско-правне, грађевинске и комуналне послове Општинске управе Опшине Владичин Хан - Комунална полиција и ЈП „Водовод“ Владичин Хан.
3. ЈП“ Водовод“ Владичин Хан поступајући по плану рестрикције воде за време ремонта „Власинских Хидроелекрана“ вршиће прекид у испоруци воде и то:

* Насеља Прекодолце и Житорађе остајаће без воде понедељком и четвртком у времену од 12.00-22.00 часа
* Насеља Полом, Грамађе и Декутинце остајаће без воде четвртком и недељом у времену од 12.00-22.00 часа
* Насеља Лепеница, Стубал, Прибој и Мазараћ остајаће без воде средом и суботом у времену 12.00-22.00 часа
* Насеља Кржинце, Манајле, Репинце и Сува Морава остајаће без воде уторком и петком у времену 12.00-22.00 часа.

Уколико распоред не даје позитивне резултате, односно дође до повећења потрошње воде ЈП “Водовод“ Владичин Хан ће извршити промену распореда и броја искључења, што ће јавно огласити.

У случају несташице воде у вишим деловима града, биће одређени пунктови за снабдевање водом из цистерни.

**II**

Правна и физичка лица и предузетници који се не придржавају мера наведених у овој наредби казниће се прекршајном казном у складу са законом.

**III**

Oва наредба ступа на снагу даном доношења и примењиваће се у приоду до завршетка ремонта „ Власинских Хидроелекрана“.

**IV**

Наредбу јавно огасити.

**ОПШТИНСКО ВЕЋЕ**

**ОПШТИНЕ ВЛАДИЧИН ХАН**

**БРОЈ: 06-77/2/22-III**

**ПРЕДСЕДНИК**

**Горан Младеновић**